b'\n_START_ARTICLE_\nCan Rebeu\n_START_SECTION_\nSituaci\xc3\xb3\n_START_PARAGRAPH_\nEs troba a la part central del terme municipal, entre el pla de Campllong i la caseria de Castellar del Riu, als vessants del torrent de Castellar._NEWLINE_S\'hi va des de la carretera BV-4243 (de Berga als Rasos de Peguera). Al km. 4,9 (42\xc2\xb0\xc2\xa006\xe2\x80\xb2\xc2\xa038\xe2\x80\xb3\xc2\xa0N, 1\xc2\xb0\xc2\xa047\xe2\x80\xb2\xc2\xa028\xe2\x80\xb3\xc2\xa0E), despr\xc3\xa9s del trencall d\'Espinalbet, es pren la pista asfaltada de l\'esquerra, senyalitzada direcci\xc3\xb3 "Castellar del Riu". Al cap d\'1,8 km es deixa l\'asfalt i s\'agafa la pista de la dreta tamb\xc3\xa9 senyalitzada "Castellar del Riu". Recorreguts 300 metres s\'arriba a Can Rabeu. El pas est\xc3\xa0 barrat.\n_START_SECTION_\nDescripci\xc3\xb3\n_START_PARAGRAPH_\nHabitatge situat al cap d\'un pla, voltat per camps de conreu actualment convertits en prats de pastura, entre boscos en un lloc despoblat. Est\xc3\xa0 estructurada en planta baixa i pis i coberta a dues aig\xc3\xbces amb teula \xc3\xa0rab. El parament \xc3\xa9s de pedres irregulars, de diverses mides, sense treballar i unides amb morter. Destaquen sobretot les obertures, arcs de mig punt, tant a la planta baixa com al pis, fets amb marcs de ma\xc3\xb3. Un dels costats, a la fa\xc3\xa7ana posterior est\xc3\xa0 parcialment obert per un costat a m\xc3\xa9s a m\xc3\xa9s de la galeria d\'arcs de mig punt correguda.\n_START_SECTION_\nHist\xc3\xb2ria\n_START_PARAGRAPH_\nAntiga casa de pag\xc3\xa8s refeta amb cura i actualment usada com a segona resid\xc3\xa8ncia.'